พระราชบัญญัติเหรียญงานฉลอง 25 พุทธศตวรรษ พ.ศ. 2499
ประกาศวันที่ 1957-01-22

content: พระราชบัญญัติ เหรียญงานฉลอง ๒๕ พุทธศตวรรษ พ.ศ. ๒๔๙๙
content: ภูมิพลอดุลยเดช ป.ร. ให้ไว้ ณ วันที่ ๑๐ มกราคม พ.ศ. ๒๕๐๐ เป็นปีที่ ๑๒ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่พุทธศาสนาได้เจริญรุ่งเรืองมาจนถึง ๒๕ ศตวรรษ เป็นการสมควรให้มีเหรียญขึ้นไว้เพื่อเป็นที่ระลึก จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติเหรียญงานฉลอง ๒๕ พุทธศตวรรษ พ.ศ. ๒๔๙๙”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้มีเหรียญงานฉลอง ๒๕ พุทธศตวรรษ มีลักษณะเป็นเหรียญโลหะสีทองรูปกลมแบน เส้นผ่าศูนย์กลาง ๓ เซนติเมตร ด้านหน้ามีรูปพระธรรมจักร ตรงกลางมีรูปไตรรัตน์ทำด้วยเงิน จำหลักเป็นเพชรสร่ง ด้านหลังมีรูปกลีบบัวบาน จารึกอักษรว่า “งานฉลอง ๒๕ พุทธศตวรรษ”
sectionNo: 3
content: และมีใบโพธิ์ทำด้วยโลหะสีทองติดที่ห่วงสำหรับห้อยกับแพรแถบสีเหลืองแดงกว้าง ๓ เซนติเมตร
sectionNo: 4
content: มาตรา ๔ บุคคลซึ่งมีชีวิตอยู่ในวันฉลอง ๒๕ พุทธศตวรรษ ให้มีสิทธิประดับเหรียญนี้ได้ตั้งแต่วันที่ ๑๓ พฤษภาคม พ.ศ. ๒๕๐๐ เป็นต้นไป
sectionNo: 5
content: มาตรา ๕ การประดับเหรียญนี้ สำหรับข้าราชการให้ประดับได้อย่างเครื่องราชอิสริยาภรณ์ สำหรับประชาชนให้ประดับได้ตามที่เห็นสมควร หรือจะใช้ห้อยคอโดยไม่มีแพรแถบก็ได้
sectionNo: 6
content: มาตรา ๖ ให้นายกรัฐมนตรีรักษาการตามพระราชบัญญัตินี้ และมีอำนาจออกกฎกระทรวงเกี่ยวกับการควบคุมการสร้างเหรียญและกิจการอื่นเพื่อปฏิบัติการตามพระราชบัญญัตินี้ กฎกระทรวงนั้นเมื่อได้ประกาศในราชกิจจานุเบกษาแล้วให้ใช้บังคับได้
content: ผู้รับสนองพระบรมราชโองการจอมพล ป. พิบูลสงครามนายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากจะมีการฉลองและบำเพ็ญกุศลเป็นงานใหญ่ในวาระที่พระพุทธศาสนาได้เจริญรุ่งเรืองมาจวบจนครบ ๒๕ ศตวรรษ จึงสมควรให้มีเหรียญงานฉลอง ๒๕ พุทธศตวรรษเพื่อเป็นที่ระลึกในโอกาสนี้